0er

Säller Artikel behandelet chronologisch d Johr 1–9 uss em 1. Johrhundert vu dr christliche Zittrechnig.

## Johr 0
E Johr Null gits in keinere Zittrechnig. Wenn ebber uf d Welt chummt, no isch er oder si in sinem/ihrem erste Läbensjohr. Un gnau so zellt mer au, wemmer d Johr nooch Christi Burt zellt, denn säll giltet au fer dr Jesus. E Johr isch nämlich e Zittruum, kei Zittpunkt, so wie au e Dag, e Wuche oder e Munät e Zittrum isch.
Es git jo auch kei nullte Munät, nullti Wuche oder e nullte Dag. Nöijohr isch am 1.&nbsp;1., nit am 0.&nbsp;0. un au in dr Kalenderwuche 1, nit 0. Uf s Johr 1 v. Chr. folgt dorum gli s Johr 1 nooch Christus.

Des füehrt natürlich dezue, dass mer nit guet äso rechne cha. D Astronomi rechnet dorum mit eme Johr Null, wo si mit em Johr 1 v. Chr. glichsetzt. S astronomisch Johr -1 isch dorum s Johr 2 v. Chr un so witter.

## Johr 1

S Johr 1 (754 a.u.c) isch im julianische Kalender e Gmeinjohr mit 365 Däg gsi.

### Ereigniss

#### Politik un Weltgschähe
* 1. Jänner: Erster Dag - un demit Epoche vu dr christliche Ära, Afang vum 1. Johrhundert 
* Dr Augustus setzt dr Ariobazanes II. als Chönig vu Armenie i.
* D Römer baue de Aquädukt *Aqua Alsienta.*
* Dr Ovid schribt sini Metamorphose
* In Haifa/Israel wird de erst gross chünstlich Hafe im offene Meer baut

*Lueg au:* Johr Null un Dionysius Exiguus

## Johr 2

S Johr 2 (755 a.u.c) isch im julianische Kalender e Gmeinjohr mit 365 Däg gsi.

### Ereigniss

#### Politik un Weltgschähe

* In China findet die erst historisch iberliferet Volkszellig statt. Si ergit e Bevölcherigszahl vu 57 Millione. (Dr ageblich Census vum Augustus isch numme in dr Bible erwähnt un in keinere römische Quelle belegt).

#### uf d Welt cho
* Apollonios vu Tyana, Wanderprediger, Wunderhailer un Neupythagoräer († zwische 96 un 98)

#### Gstorbe
* Lucius Caesar, Adoptivsohn vum Augustus (* 17 v. Chr.)

## Johr 3
S Johr 3 (756 a.u.c) isch im julianische Kalender e Gmeinjohr mit 365 Däg gsi.

### Ereigniss

#### Politik un Weltgschähe
* Dr Markomannefürst Marbod verainigt Hermodure, Quade, Langobarde un Semnone in sinem Riich (Thüringe)
* Dr Lucius Aelius Lamia un dr Marcus Valerius Messalla Messallinus sin Konsul vu Rom

#### uf d Welt cho
* 24. Dezember, Servius Sulpicius Galba, Römischer Kaiser

## Johr 4

S Johr 4 vu dr Christliche Ära isch im Römische Riich s Johr 757 ab urbe condita gsi. Nooch em domols gültige Julianische Kalender hätt es eigetlich e Schaltjohr si müesse. Wil mer aber nooch em Dod vum Julius Cäsar d Schaltregle falsch agwendet gha het (alli drei statt vier Johr) un des 9 v. Chr gmerkt het, het dr Augustus dr Schaltdag 749, 753 un 757 a.u.c. usfalle lo. Dorum isch 757 a.u.c. e Gmeinjohr mit 365 Däg gsi. D Astronomi wendet aber - um d Verwirrig komplett z mache - dr korrekt julianisch Kalender au ruckwärts a, so dass s Johr 4 in dr Astronomi e Schaltjohr mit 366 Däg isch.

### Ereigniss

#### Politik un Weltgschähe
##### Römischs Riich
* 26. Juni: Dr Tiberius un dr Agrippa Postumus werre vum Augustus adopteert
* Dr Tiberius ibernimmt s Oberkommando in Germanie un füehrt e Feldzug iber d Weser
* Under de Konsul Sextus Aelius Catus un Gaius Sentius Saturninus wird d Lex Aelia Sentia erlo, wo Sklavefrilossige reglementeert
* D Brukturer un d Cherusker underwerfe sich Rom
##### Ostasie
* Dr Namhae Chachaung, Chönig vu Silla (im hütige Korea), trättet si Regentschaft a

##### Vorderasie
* Dr Orodes III. us dr Dynasti vu dr Arkaside wird Herrscher vum Partherriich

#### Gstorbe
* 21. Februar: Gaius Caesar, äldister Suhn vum Marcus Vipsanius Agrippa un designierter Noochfolger vum Kaiser Augustus
* Bak Hyeokgeose, erster Chönig vu Silla
* Phraatakes, Herrscher vum Partherriich

## Johr 5
S Johr 5 (758 a.u.c) isch im julianische Kalender e Gmeinjohr mit 365 Däg gsi.

### Ereigniss
#### Politik un Weltgschähe
##### Römischs Riich
* Dr später Kaiser Tiberius schleet d Langobarde an dr Elbmündig
* Dr Germanicus hirotet d Agrippina die Älder

#### uf d Welt cho
* Vermuetlich 5: Paulus vu Tarsus, Apostel († 64 oder 67)

## Johr 6
S Johr 6 (759 a.u.c) isch im julianische Kalender e Gmeinjohr mit 365 Däg gsi.

### Ereigniss
#### Politik un Weltgschähe
##### Römischs Riich
* Bau vum Concordia-Tempel in Rom, beendet anno 10
* Afang vum pannonische Ufstand, Niderschlagig dur Rom anno 9
* Moesia un Judäa werre römischi Provinze 
* Dr Tiberius macht Carnuntum bim hüttige Wien zue sinere Usgangsbasis gege Maroboduus im pannonische Ufstand
* Gründig vu Wisbade als römischs Kastell
* Dr Quirinius füehrt lut em Josephus e Volkszellig in Judaea dur.

##### Ostasie
* Ru Zi Ying us d Han-Dynasti wird Kaiser vu China
* Kandidate fer politische Ämter in China müen ä Prüefig ablege.

### uf d Welt cho
* Nero Caesar, Suhn vum Germanicus un dr Agrippina de Äldere.

### Gstorbe
* Kleopatra Selene, Dochter vu dr Kleopatra VII. un vum Marcus Antonius, Chönigi vu Mauretania
* Orodes III. vum Partherriich wird nit z letscht wäge ere grusame Herrschaft ermordet.

## Johr 7
S Johr 7 (760 a.u.c) isch im julianische Kalender e Gmeinjohr mit 365 Däg gsi.

### Ereigniss

#### Politik un Weltgschähe
##### Römischs Riich
* Dr Varus wird Statthalter in Germanie
* D'Illyrer rebelliere gege d Römer

## Johr 8
S Johr 8 (761 a.u.c) isch im julianische Kalender e Schaltjohr mit 366 Däg gsi.

### Ereigniss
#### Politik un Weltgschähe
##### Römischs Riich
* Dr Ovid wird vum Augustus nooch Tomis (hüt Constanţa) am Schwarze Meer verbannt
* Judäa wird vume römische Landpfläger verwaltet
* Dr Augustus losst d *Ara Pacis* ("Fridensaltar") in Rom errichte.
* Dr Tincomarus, abgsetzter Chönig vu de Atrebate, flieht us Britannie nooch Rom. Dr Eppillus wird Chönig
##### Vorderasie
* Dr Vonones I wird Chönig vum Partherriich.

## Johr 9
S Johr 9 (762 a.u.c) isch im julianische Kalender e Gmeinjohr mit 365 Däg gsi.

### Ereigniss
#### Politik un Weltgschähe
##### Römischs Riich
* Varusschlacht im Teutoburger Wald. Rom git Nordgermanie uf un ziegt sich an dr Rhi zruck.
* Nooch dr Niderschlagig vum Ufstand werre Pannonie un Illyrie römischi Provinze.

##### Ostasie
* Dr Wang Mang wird am 10. Jänner Kaiser vu China. Er etableert d Xin-Dynasti, wo bis 25 regeert un d Han-Dynasti underbricht.
* China verbitet dr Sklavehandel
#### uf d Welt cho
* 17. November: Vespasian, römischer Kaiser († 79)

#### Gstorbe
* Dr Varus mit einige andere Dausend Legionäre im Teutoburger Wald.

## Weblink